Viborger Samler, 1849-09-06
Efterretningerne over Lübeck fra Hertugdømmerne, saavelsom andre over Kolding, ere af en mørkere Colorit, og spaae Fremtiden ilde. Det synes, at den nye Regjerings=Commission, altsaa ogsaa det danske Medlem, Kammerherre v. Tillisch, har indledet en Criminal-Undersøgelse. mod den dansksindede Befolkning i Flensborg, fordi denne den 26de og 27de August modsatte sig Bødlen Krohns og hans Haandlangeres, Gensd' armernes, utaalelige Tyranni. Vor tidligere Frygt for, at den dansksindede Befolkning i Hertugd. Slesvig skulde, ligesom i Christian d. Ottendes Dage, blive af den nye Regjering anseet for et oprørsk Parti ved Siden af det holsten augustenborgske og forfulgt om muligt endnu skarpere end dette, bliver til en forfærdelig Vished. Nord. fr. Presse. forsikkrer fra Flensborg under 29de Aug., at Undersøgelsen mod de Dansksindede ledes med Energie, og at allerede 20 Personer, ifølge Nord. fr. Presse, næsten alle Generalspidsbuber d. en ægte danske Mænd, ere allerede arresterede. Vaabenstilstanden begynder altsaa egentlig med denne storartede Criminal-Undersøgelse, og det skal ikke forundre os, om de Arresteredes Antal voxer med hver Postdag. De fleste tydske Efterretninger erklære eenstemmig Agent Jensen for hele Bevægelsens Leder og Ophavsmand; hvorvidt Grosserer Andr. Christiansen har taget Deel deri, haaber man snart at erfare af Undersøgelsens Acter. Hvorledes den nye Regjering vil forholde sig ligeoverfor disse i Flensborg meest anseete og rigeste Mænd, er ikke godt at vide. Men bemeldte Regiering føler sig formodentlig lykkelig over at kunne vinde Oprørernes Gunst ved saaledes at have fundet Leilighed til at forfølge Flensborgs danske Befolkning. J Nordslesvig vedbliver Forholdene de samme sørgelige. De store Pengendpresninger fortsættes endnu uforstyrret i Statholderskabets Navn, og disse Egne ere oversvømmede af 2000 saakaldte Gensdarmer, nemlig alle den slesvigholstenske Hærs Dragoner i Forklædning, der assistere Embedsmændene. De indbragte Summer sendes stadig hemmelig til Kiel. Ribe, Kolding og andre jydske Grændse byer vrimle af Nordslesvigere, som forgjeves vente paa at turde vende hjem. Sognefoged Kloppenborg, som vovede dette, er den 30te vendt som Flygtning tilbage til Kolding. Den oprørske Nordslesvigske Tidende" i Haders lev er bleven den nye Regjerings officielle Avis (!), og "Dannevirkes Forflyttelse tilbage til Haderslev synes at være unødvendig. (Dvk.)"Dannevirke indeholder nogle mistrøstige Yttringer om Tilstanden i Slesvig, der, ifald de ikke støtte sig paa andre og paalideligere Efterretninger over Lübeck, end dem der ere bragte af de hamborgske Blade, synes temmelig ubeføiede. Naar den i Anledning af de i Flensborg forefaldne Uroligheder anstillede Undersøgelse betegnes som en forfærdelig Vished om at den dansksindede Befolkning i Slesvig, af den nye Regjering vil blive anseet for et oprørsk Parti og "forfulgt om muligt endnu skarpere end før, saa er det dog virkelig vel meget forlangt, at Commissionen, der er sat for at holde over Orden og Ro i Landet, skal see ganske rolig paa at Borgerne slaaes og ødelægge hinandens Eiendom. At Undersøgelsen vil gaae ud over de Danske, er jo slet ikke givet, for dens Resultat foreligger, og hvormeget der end kan undskylde de dansksindede Borgere i Flesborg om de ere gaaede noget forvidt i deres Forbittrelse mod Oprørerne, saa er det dog tillige utvivlsomt, at Leiligheden er bleven benyttet af flere, der gjerne kunne fortjene Navn af Generalspitzbuben" og behøve Straf. At de slesvigholstenske Organer betegne Agent Jensen og A. Christiansen som Ophavsmænd, er naturligviis ikke Andet end ondskabsfuld Bagvaskelse, hvorfor disse anseete Borgere jo altid have været udsatte. Vi maae ogsaa tillade os høiligen at betvivle, at det er sandt, naar Dannevirke vil vide, at Forholdene i Nordslesvig vedblive at være de samme sørgelige, at Pengendpresningerne fortsættes i Statholderskabets Navn, og at disse Egne ere oversvømmede af 2000 Gensdarmer. Disse Efterretninger, som vi ikke have kunne finde i de hamborgske Blade, stemme nemlig slet ikke med private Meddelelser, som vi have al Grund til at ansee for paalidelige; thi disse gaae netop ud paa at Gensdarmeriet nu er fjernet fra Nordslesvig, og at Udpresningerne altsaa ere ophørte, hvorom Commissionen ogsaa har udstedt en udtrykkelig befaling. "Dannevirkes, mørke Tanker finde maaskee deres psychologiske Forklaring i den tilsidst meddeelte Notits om, at den oprørske Nordslesvigske Tidende er bleven den nye Regjerings officielle Avis" og at "Dannevirkes Forflyttelse til Haderslev altsaa synes unødvendig. Men denne Efterretning seer virkelig, som den her fortælles, ogsaa meget skipperagtig ud. Hvad skulde Regjeringscommissionen med en officiel Avis" i Haderslev, Hvad man veed, indskrænker sig vel til, at Regjeringscommissionens Bekjendtgjørelser have staaet at læse i den Nordslesvigske Tidende, uden at man tillige veed, om denne har optaget disse af egen Drift, eller faaet dem tilsendte. Men selv om det sidste er Tilfældet, hvad siger det saa Andet og mere, end at Commissionen har benyttet det eneste Organ der var tilstede, Den kan jo dog ikke bekjendtgjøre Noget i "Dannevirke", saalænge dette udgives i Kjøbenhavn. troe visselig ikke, at den dansk tydsk engelske Regjerings commission vil kunne bringe de slesvigske Forhold i en med den danske Befolknings billige Krav fuldkommen stemmende Orden, men vi haabe, at den vil kunne tilveiebringe en taalelig Tilstand for Danske som for Tydske, hvormed man maa nøies, til Freden afgjør Hertugdommets Skjæbne, og til at lade dette Haab falde finde vi i Alt, hvad der endnu vides, ikke nogen fornuftig Grund. (Fædrl.) Regjerings=Commissionen skal, paa Eulenburgs Foranledning, have vedtaget at udelade Prædicatet kongelig af sine Bekjendtgjørelser.